CELEX: 62009TN0265
Language: sl
Date: 2009-07-10 00:00:00
Title: Zadeva T-265/09: Tožba, vložena 10. julija 2009 — Serrano Aranda proti UUNT — Burg Groep (LE LANCIER)

29.8.2009   
            
            
               SL
            
            
               Uradni list Evropske unije
            
            
               C 205/46
            
         Tožba, vložena 10. julija 2009 — Serrano Aranda proti UUNT — Burg Groep (LE LANCIER)
   (Zadeva T-265/09)
   2009/C 205/85
   Jezik, v katerem je bila tožba vložena: španščina
   
      Stranke
   
   
      Tožeča stranka: Enrique Serrano Aranda (Murcia, Španija) (zastopnika: J. Calderón Chavero in T. Villate Consonni, odvetnika)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Burg Groep BV (Bergen, Nizozemska)
   
      Predlogi tožeče stranke
   
   
               —
            
            
               Odločba prvega odbora za pritožbe UUNT z dne 27. marca 2009 v zadevi R 366/20081 naj se razveljavi.
            
         
               —
            
            
               Na podlagi te razveljavitve naj se ugodi ugovoru in sprejme ustrezne pravne ukrepe, in sicer naj se v celoti zavrne prijava znamke 3343365.
            
         
               —
            
            
               UUNT in drugim intervenientkam naj se naloži plačilo stroškov v primeru ugovora zoper to tožbo, njihove predloge pa naj se zavrne.
            
         
      Tožbeni razlogi in bistvene trditve
   
   
      Prijavitelj znamke Skupnosti: Burg Groep B.V.
   
      Zadevna znamka Skupnosti: figurativna znamka, ki vsebuje besedni element „LE LANCIER“ (prijava št. 3 343 365), za proizvode iz razredov 29 in 30
   
      Imetnik znamke ali znaka, navajanega v postopku z ugovorom: tožeča stranka
   
      Znamka ali znak, navajan v postopku z ugovorom: španska besedna znamka „EL LANCERO“ št. 838 740 za proizvode iz razreda 30; španska figurativna znamka št. 941 979, ki vsebuje besedni element „EL LANCERO“, za proizvode iz razreda 30; španska besedna znamka št. 943 767„EL LANCERO“ za proizvode iz razreda 31 in španska besedna znamka št. 1 806 835„EL LANCERO“ za proizvode iz razreda 29
   
      Odločba oddelka za ugovore: zavrnitev ugovora
   
      Odločba odbora za pritožbe: zavrnitev pritožbe
   
      Navajani tožbeni razlogi: nepravilna uporaba člena 8(1)(b) Uredbe Sveta (ES) št. 207/2009 o znamki Skupnosti